17. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Α.Π. 6400/2060 της 25 Μαΐου/26 Ιουν.  1984 (ΦΕΚ Β΄387) (Αναδημοσίευση στο ΦΕΚ Β΄421) Διαδικασία αγοράς, διάθεσης, θέσης, άρσης της κυκλοφορίας κ.λπ. αυτοκινήτων των Υπηρεσιών του άρθρ. 1 του Ν.Δ. 2396/53 και δικύκλων. Έχοντας υπόψη: 1.Τις διατάξεις :α)Του Ν.Δ. 2396/53 «περί Κανονισμού χρήσεως και κινήσεως αυτ/των των Δημ. Υπηρεσιών κ.λ.π.», β)Του Νόμ. 251/76 «περί Οργανισμού Διαχ. Δημ. Υλικού», όπως έχει τροποποιηθεί και συμπληρωθεί μεταγενέστερα με το Νόμ. 738/77, γ)Του Π.Δ. 770/75 «περί διαρθρώσεως του Υπουργείου Προεδρίας Κυβ/σεως κ.λπ.». όπως έχει τροποποιηθεί και συμπληρωθεί μεταγενέστερα, δ)Του Π.Δ. 330/83 «Μεταβίβαση αρμοδιοτήτων του Υπουργού Προεδρίας της Κυβ/σης στους Νομάρχες». 2.Την απόφαση του Πρωθυπουργού ΔΙΑ/Φ25/3/81 «περί μεταβιβάσεως αρμοδιοτήτων στον Υπουργό Προεδρίας Κυβ/σεως», αποφασίζουμε: Καθορίζουμε τη διαδικασία προμήθειας θέσης και άρσης της κυκλοφορίας των αυτ/των των Δημ. Υπηρεσιών, Ν.Π.Δ.Δ., Οργανισμών, Ιδρυμάτων και γενικά των Υπηρεσιών του άρθρ. 1 του Ν.Δ. 2396/53 ως κατωτέρω: Α)ΠΡΟΜΗΘΕΙΑ ΑΥΤΟΚΙΝΗΤΩΝ ΑΠΟ ΤΟ  ΕΛΕΥΘΕΡΟ ΕΜΠΟΡΙΟ 1)Οι Υπηρεσίες του άρθρ. 1 του Ν.Δ. 2396/53, για οποιαδήποτε αγορά αυτ/του από το ελεύθερο εμπόριο θα απευθύνονται στον Υπουργό Προεδρίας της Κυβέρνησης (Δ/νση Κρατικών Αυτ/των-Τμήμα Κρατικών Αυτ/των) ιεραρχικά μέσω των Υπουργείων στην αρμοδιότητα ή την εποπτεία των οποίων υπάγονται με πλήρως αιτιολογημένη αίτηση για αυτή την αγορά. 2.Πλήρης αίτηση για την αγορά αυτ/των θεωρείται αυτή που περιλαμβάνει: α)Είδος αυτ/του (φορτηγό-επιβατικό κ.λ.π)  β)Αριθμό θέσεων για επιβατικά, ωφέλιμο φορτίο για τα φορτηγά κ.λ.π. γ)Κυβισμό μηχανής. δ)Βεβαίωση ότι υπάρχει γραμμένη σχετική πίστωση στον προϋπολογισμό του έτους που ζητείται η προμήθεια. ε)Ανάγκες που πρόκειται να καλυφθούν. στ)Αιτιολόγηση της αγοράς του αυτ/του από το ελεύθερο εμπόριο και όχι από τον ΟΔΔΥ. 3.Τα Υπουργεία για όσες από τις αιτήσεις αυτές συμφωνούν για προώθηση, θα τις διαβιβάζουν στο Υπουργείο Προεδρίας της Κυβ/σης (Δ/νση Κρατικών Αυτοκινήτων-Τμήμα ΚρατικώνΑυτ/των) μαζί με τη σύμφωνη γνώμη του Υπουργού. Σημειώνουμε ότι η σύμφωνη γνώμη του Υπουργού δεν μπορεί να μεταβιβαστεί (σχετ. γνωμοδότηση Νομικής Δ/νσης του Υπουργείου Προεδρίας της Κυβ/σης αριθ. 728/30.5.83). Στη συνέχεια ο Υπουργός Προεδρίας της Κυβ/σης μετά από εισήγηση της αρμόδιας Δ/νσης αποφασίζει για την έγκριση της αγοράς αυτ/του από το ελεύθερο εμπόριο. «΄Εγκριση επίσης απαιτείται και πριν από τη σύναψη κάθε σύμβασης χρηματοδοτικής μίσθωσης εφόσον επιτρέπεται τέτοια σύμβαση από τις διατάξεις που διέπουν το συγκεκριμένο φορέα». Το μέσα σε «» τέταρτο εδάφιο, προστέθηκε με το άρθρ. 1 την αριθ. οικ. 3715/19788/21 Σεπτ. -8 Οκτ. 1999 (ΦΕΚ Β΄ 1864) απόφ.Υπ.Εσωτερικών, Δημ. Διοίκησης και Αποκέντρωσης και Οικονομικών. 4.Έγκριση για την προμήθεια αυτ/των, που έχει γίνει χωρίς την παραπάνω διαδικασία από το ελεύθερο εμπόριο σε καμιά περίπτωση δεν πρόκειται να δοθεί. Με την παρ. 2 της με αριθ. οικ. 3715/19788/21 Σεπτ. -8 Οκτ. 1999 (ΦΕΚ Β΄ 1864) απόφ.Υπ.Εσωτερικών, Δημ. Διοίκησης και Αποκέντρωσης και Οικονομικών ορίστηκε ότι: « Κατ’ εξαίρεση των οριζομένων στην παρ. 4 του Κεφ. Α΄ της 6400/2060/1984 (ΦΕΚ 387/ Β΄) απόφασης για αγορές αυτοκινήτων-οχημάτων κατόπιν συμβάσεων χρηματοδοτικής μίσθωσης που έχουν συναφθεί πριν από τη δημοσίευση της παρούσας απόφασης, η έγκριση μπορεί να δοθεί και εκ των υστέρων». 5.Αιτήσεις που δεν αναφέρουν τα παραπάνω στοιχεία δεν θα λαμβάνονται υπόψη και θα τοποθετούνται στο αρχείο. 6.Κατά την εφαρμογή του προγράμματος Κρατικών Προμηθειών του Υπουργείου Εθν. Οικονομίας σε ότι αφορά την αγορά αυτ/των θα απαιτείται προηγούμενα η έκδοση σχετικής εγκριτικής απόφασης του Υπουργείου Προεδρίας της Κυβ/σης. (Αντί για τη σελ. 248,13) Σελ. 248,13(α) Τεύχος -Σελ. Κρατικά αυτοκίνητα 21.Ε.ε.17 7.Η προμήθεια των αυτ/των από το ελεύθερο εμπόριο, θα γίνεται υποχρεωτικά με διαγωνισμό. Με το άρθρο 5 του Νόμ. 2647/19-22 Οκτ. 1998 (ΦΕΚ Β΄ 237) τόμ. 2, σελ. 138,539, ορίστηκε ότι: η προβλεπόμενη από την με αριθ. Α.Π.6400/2060/1984 απόφαση, σύμφωνη γνώμη του οικείου Υπουργού για την άσκηση της αρμοδιότητας της περίπτ. Α10 της παρ. 1 του άρθρου 1 Νόμ. 2647/1998 , καταργείται.  Β)ΑΓΟΡΑ Η ΔΙΑΘΕΣΗ ΑΥΤΟΚΙΝΗΤΩΝ ΑΠΌ  ΤΟΝ ΟΔΔΔΥ 1.Η διάθεση αυτ/του κυριότητας του Δημοσίου από τον ΟΔΔΥ σε υπηρεσίες του άρθρ. 1 του Ν.Δ. 2396/53 και σε βουλευτές γίνεται σύμφωνα με το Νόμ. 251/76 και το Νόμ. 738/77 «περί ΟΔΔΥ» και ύστερα από έγκριση του Υπουργείου Προεδρίας της Κυβ/σης. Η διάθεση γίνεται μετά από αίτηση της ενδιαφερόμενης Υπηρεσίας ή του Βουλευτή, όπως και για την προμήθεια από το ελεύθερο εμπόριο. 2.Τα αυτ/τα επιλέγονται από τους παραπάνω ενδιαφερόμενους. 3.Η αίτηση θα περιλαμβάνει απαραίτητα τα παρακάτω στοιχεία: α)Αριθμό φύλαξης ή αζήτητων β)Χώρο φύλαξης ή Τελωνείο γ)Αριθμό πλαισίου δ)Αριθμό κινητήρα ε)Τύπο και κατηγορία στ)Κυβισμό μηχανής ζ)Αριθμό θέσεων για τα επιβατικά και ωφέλιμο φορτίο για τα φορτηγά. η)Χρησιμοποιούμενο καύσιμο 4.Η παραλαβή των αυτ/των θα γίνεται μέσα σε 45 μέρες από την κοινοποίηση της απόφασης. Γ)ΔΩΡΕΕΣ ΑΥΤΟΚΙΝΗΤΩΝ ΠΡΟΣ  ΥΠΗΡΕΣΙΕΣ ΤΟΥ ΑΡΘΡ. 1 ΤΟΥ Ν.Δ. 2396/53 Η αποδοχή δωρεών αυτ/των προς τις υπηρεσίες του άρθρ. 1 του Ν.Δ. 2396/53 θα γίνεται από τους αρμόδιους καθ’ ύλη Υπουργούς σύμφωνα με τη ΔΙΟΔ/Φ60/1/Α4061/20.3.84 απόφαση (ΦΕΚ 155/ 23.3.84 τ.Β΄). Σελ. 248,14(α) Τεύχος -Σελ.  Δ)ΘΕΣΗ ΣΕ ΚΥΚΛΟΦΟΡΙΑ ΑΥΤ/ΤΩΝ 1.Στην περίπτωση που έχει εκδοθεί απόφαση του Υπουργείου Προεδρίας της Κυβ/σης για την αγορά ή διάθεση αυτ/των από το ελεύθερο εμπόριο ή τον ΟΔΔΥ πρέπει η Υπηρεσία μετά την προμήθεια των αυτ/των να γνωρίσει απ’ ευθείας στο Υπουργείο Προεδρίας της Κυβ/σης (Δ/νση Κρατ. Αυτοκινήτων-Τμ. Κρ. Αυτ/των)   τα    παρακάτω   στοιχεία προκειμένου να εκδοθεί η απόφαση για τη θέση σε κυκλοφορία: α)Αριθμός απόφασης αγοράς β)Αριθμός κοινής απόφασης των Υπουργών Προεδρίας της Κυβ/σης και Οικονομικών, όταν πρόκειται για αγορά από τον ΟΔΔΥ (δεν αφορά τις Δημόσιες Υπηρεσίες). γ)Αριθμό πλαισίου δ)Αριθμό κινητήρα. ε)Αριθμό θέσεων και ωφέλιμο φορτίο (για επιβατικά ή φορτηγά αντίστοιχα). στ)Κατηγορία αυτ/του (φορτηγό, επιβατικό, ρυμουλκό, βυτιοφόρο κ.λ.π.). ζ)Τύπο αυτ/του (Μάρκα). η)Καύσιμο  2.Μετά την έκδοση της απόφασης αυτής που θα ισχύει για τρεις μήνες από της κοινοποιήσεώς της το αυτ/το θα μεταφέρεται με ευθύνη της Υπηρεσίας μαζί με τα απαραίτητα δικαιολογητικά (απόφαση αγοράς ή διάθεσης, τίτλοι κυριότητας, απόφαση θέσης σε κυκλοφορία κ.λ.π.) στην αρμόδια Υπηρεσία του Υπουργείου Συγκοινωνιών για τη χορήγηση του αριθμού κυκλοφορίας. 3.Από την παραπάνω διαδικασία (Κεφ.Δ΄ παρ. 2) εξαιρούνται τα αυτοκίνητα που αγοράζονται από το ελεύθερο εμπόριο ή διατίθενται από τον ΟΔΔΥ, για τις ανάγκες των Αρχηγείων Ενόπλων ΔυνάμεωνΣτρατού-Αεροπορίας-Ναυτικού-ΧωροφυλακήςΑστυνομίας Πόλεων-Πυροσβεστικού Σώματος και Λιμενικού Σώματος, επειδή αυτά μετά την έκδοση της απόφασης θέσης σε κυκλοφορία παίρνουν αριθμό από τα μητρώα που τηρούν, τα ίδια τα Αρχηγεία. 21.Ε.ε.17 Κρατικά αυτοκίνητα 4.Για τα αυτοκίνητα τα προερχόμενα από δωρεές την έγκριση κυκλοφορίας θα δίνει ο αρμόδιος καθ’ ύλη Υπουργός και όχι ο Υπουργός Προεδρίας της Κυβ/σης εκτός από αυτά των Ο.Τ.Α. που την έγκριση θα δίνει ο αρμόδιος Νομάρχης. 5.Οι αρμόδιες Υπηρεσίες Συγκ/νιών θα εξακολουθούν να στέλνουν απαραίτητα αντίγραφα της άδειας κυκλοφορίας στο Υπ. Προεδρίας της Κυβ/σης για την ενημέρωση του μητρώου αυτ/των. Ε.ΑΡΣΗ ΚΥΚΛΟΦΟΡΙΑΣ ΑΥΤΟΚΙΝΗΤΩΝ 1.Η άρση της κυκλοφορίας των αυτ/των γίνεται με απόφαση του Υπουργείου Προεδρίας της Κυβ/σης. 2.Στοιχεία απαραίτητα για την έκδοση της απόφασης αυτής είναι όλα όσα χρειάζονται για τη θέση σε κυκλοφορία συν τον αριθμό κυκλοφορίας και πρακτικό ακαταλληλότητας ή ασύμφορου κυκλοφορίας που συντάσσεται από ειδική γι’ αυτό επιτροπή. 3.Η παράδοση των αυτ/των στον ΟΔΔΥ θα γίνεται μέσα σε 20 μέρες από την κοινοποίηση της απόφασης. 4.Για τα αυτ/τα των Αρχηγείων του Υπουργείου Εθνικής Άμυνας θα ακολουθείται η ίδια διαδικασία που ισχύει μέχρι σήμερα. ΣΤ.ΑΛΛΑΓΗ ΚΙΝΗΤΗΡΑ ΑΥΤΟΚΙΝΗΤΩΝ 1.Στην περίπτωση αλλαγής κινητήρα θα εφαρμόζεται η ΔΙΟΔ/Φ60/Ι/Α4061/20.3.84 κοινή απόφαση Υπουργών (ΦΕΚ 155/23.3.84 τ.β.) 2.Αντίγραφο της διορθωμένης άδειας θα στέλνουν και στην περίπτωση αυτή οι Υπηρεσίες Συγκ/νιών στο Υπ. Προεδρίας της Κυβ/σης για την πλήρη ενημέρωση του μητρώου μας. Ζ.ΓΕΝΙΚΕΣ ΔΙΑΤΑΞΕΙΣ 1.Από την παραπάνω διαδικασία εξαιρούνται τα αυτ/τα όλων των κατηγοριών των Οργανισμών Τοπικής Αυτ/σης. Για τους Οργανισμούς αυτούς έχει εκδοθεί και εφαρμόζεται το Π.Δ. 330/83.Οι Ο.Τ.Α. θα εφαρμόζουν την απόφαση αυτή μόνο στην περίπτωση προμήθειας αυτ/των από τον ΟΔΔΥ. Τη θέση σε κυκλοφορία των αυτ/των αυτών, θα εγκρίνει ο Υπουργός Προεδρίας της Κυβέρνησης. 2.Η αριθ. 3914/ΦΓΔ/825/76 και η τροποποιητική αυτής αριθ. 14321/ΦΓΔ/3903/1977 του Υπουργείου Προεδρίας της Κυβ/σης, καταργούνται. Για τη μεταβίβαση της αρμοδιότητας έκδοσης απόφασης για την κυκλοφορία αυτοκινήτων που προμηθεύονται οι Ο.Τ.Α. α΄ βαθμού από τον Ο.Δ.Δ.Υ., στους Διευθυντές Τοπικής Αυτοδιοίκησης των πέντε Νομών της Περιφέρειας Ανατολικής Μακεδονίας και Θράκης, βλ. την παρ. 11 της περίπτ. Α) της με αριθ. 2550/1-27 Οκτ. 2003 (ΦΕΚ Β’ 1588) Απ. Γ.Γ. Περ. Ανατ. Μακεδονίας και Θράκης, Τομ. 2, σελ. 138,573. 